Title: Infoa opintokokonaisuudesta
Course: Fysikaaliset ja kemialliset ilmiöt ja niiden soveltaminen (pakollinen), 2 osp / Tolokusti verkossa

Tervetuloa opiskelemaan fysiikkaa ja kemiaa!

Kurssilla tutustutaan keskeisiin fysiikan käsitteisiin ja niiden soveltamiseen arki- ja työelämässä. Kemian osa-alueessa perehdytään tavallisimpiin alalla käytettäviin aineisiin ja niiden ominaisuuksiin sekä turvalliseen käsittelyyn.

Osaamistavoitteet ja arviointikriteerit

Joitakin kurssin asioita tulee osata opiskelemallasi alalla laajemmin kuin mitä tällä peruskurssilla on esitetty ja jotkin kurssin asioista eivät ole alallasi kovinkaan keskeisiä. Fysiikan ja kemian kokeellisia töitä tehdään vasta valinnaisissa opinnoissa, mutta omalla alallasi teet fysiikan ja/tai kemian osaamista vaativia työtehtäviä ja mittauksia. Pohdi siis jokaisen aihealueen kohdalla, onko se oleellinen omalla alallasi ja minkä työtehtävien perustana kyseistä teoreettista osaamista tarvitaan. Ammattikorkeakoulun tekniikan alan pääsykokeissa ja opinnoissa tarvitsee fysiikan laskuteknistä osaamista, joten sitäkin harjoitellaan erityisesti mekaniikan osa-alueessa.

Kurssi rakentuu tehtäviä sisältävistä teorioista, tehtävistä ja testeistä. Voit edetä kurssilla täysin omaan tahtiisi ja seurata omaa edistymistäsi oikean reunan Edistymisen seuranta -lohkosta.

Huom! Useimmat tehtävät on tehtävä yhdellä kertaa alusta loppuun, jotta tehtävän tulos tallentuu.

Kurssin arvosana annetaan Osaamisen osoittaminen -osion tehtävien ja tenttien perusteella.